Reëls vir my seunArgieffoto (Foto: Pexels, Pixabay) Seuns het reëls nodig. Moenie spoeg nie. Moenie swem nie. Moenie baklei nie. Ons hou nie altyd daarvan nie, maar dis nog steeds nodig. Reëls hou ons veilig, verminder onsekerheid en moedig vredeliewende sosiale interaksie aan. Dit is die eenvoudigste en mees doeltreffende manier om wysheid van een generasie na ŉ ander oor te dra. Kortweg, reëls is ŉ goeie ding! Só skryf Walker Lamond in sy boek, Rules for my Unborn Son. Volgens hom het “reëls” iewers ŉ slegte naam gekry – mense wou vryheid hê en outoriteit is bevraagteken. “Reëls is beskou as hindernisse tot individualisme en vooruitgang.” Hy verduidelik sy pa was ŉ goeie man, en die reëls wat sy pa gehad het, het hy by sý pa geleer en die oupa het dit, waarskynlik, by sý pa geleer. “Dit het alles gedek, van sy kleredrag tot saketransaksies… Daar is dinge wat ŉ Goeie Man doen, en dinge wat hy nie doen nie. My pa was ŉ goeie man, en hy was die tipe mens wat ek graag wou word.” Die 43-jarige Lamond het besluit om ŉ paar van dié reëls vir sy ongebore seun in ŉ boek gepubliseer. Sy seun is gebore kort ná die boek gepubliseer is. Hy het daarna ook die boek, Rules for my Newborn Daughter, uitgegee. Lamond is ŉ dokumentêrefilmvervaardiger en sy werk is al onder andere op National Geographic en die Discovery Channel vertoon. Die webjoernaalskrywer Aaron Conrad het ŉ paar van die reëls uit die boekie saamgestel en op sosiale media gedeel waarna dit wyd versprei het. Reëls vir my seun ŉ Paar gunstelinge uit die boek Rules for my Unborn Son 1. Moet nooit ŉ man se blad skud terwyl jy sit nie. 2. Daar is verskeie maniere om in ŉ swembad te kom. Die trappe is nie een daarvan nie. 3. Die man by die braaier is die naaste ding wat ons aan ŉ koning het. 4. Moet nooit die eerste aanbod maak tydens ŉ onderhandeling nie. 5. Tree op asof jy reeds die plek besoek het, veral by die doellyn. 6. Versoek om laat uit te boek [by ŉ hotel/gastehuis] 7. Wanneer iemand ŉ geheim aan jou toevertrou, bewaar dit. 8. Meet jou helde teen ŉ hoër standaard. 9. As jy iemand se motor geleen het, gee dit terug met ŉ vol petroltenk. 10. Moenie jouself versadig eet aan brood nie. 11. Wanneer jy iemand se blad skud, doen dit met ŉ stewige greep en kyk hom in die oë. 12. Moenie ŉ wensbeentjie groei waar jou ruggraat moet wees nie. 13. As jy musiek op die strand nodig het, mis jy die punt. 14. Dra twee sakdoeke: die een in jou agtersak is vir jou. Die een in jou borssak is vir haar. 15. As jy met die meisie trou, trou jy met haar hele familie. 16. Wees soos ŉ eend: bly kalm op die oppervlak maar roei vir ŉ vale onder die oppervlak. 17. Ervaar die vrede om alleen te reis. 18. Moet nooit bang wees om die mooiste meisie in die kamer uit te vra nie. 19. Moet nooit ŉ asemverfrisser van die hand wys nie. 20. Probeer om jou eie huldeblyk te skryf. Moet nooit ophou om daaraan te bly wysig nie. 21. As jy wil weet wat jou uniek maak, vra ŉ karikatuurkunstenaar om jou te skets. 22. Eet middagete saam met die nuwe persoon [by die werk/skool] 23. As jy uit woede vir iemand ŉ e-pos geskryf het, lees dit noukeurig deur. En dan vee jy dit uit. 24. Vra jou ma om met jou te speel. Sy sal jou nie laat wen nie. 25. Gaan kyk flieks op die silwerdoek. 26. Gee krediet. Wees aanspreeklik as jy ŉ fout begaan het. 27. Ry in die voorste karretjie op ŉ tuimeltreinrit. 28. Dans met energie. 29. Vermy skindernuus. 30. Moenie tyd mors met ŉ mooi horlosie nie.